 WATU watano (5) wamekufa, wengine 25 wamejeruhiwa usiku wa kuamkia leo (Ijumaa) baada ya basi walilokuwa wakisafiria kugongana uso kwa uso na lori eneo la Nanenane, mkoa wa Morogoro. Ajali hii imetokea majira ya saa saba usiku, imezidi kuongeza machungu kwa wakazi wa mkoa huo kwani hivi karibuni ajali nyingine iliyohusisha lori la mafuta imesababisha vifo vya watu zaidi ya 80 huku kadhaa wakijeruhiwa.Akithibitisha taarifa hiyo, leo (Ijumaa), Mganga Mfawidhi wa Hospitali Rufaa Morogoro, Dk Ritha Lyamuya amesema kati watu watano waliofariki katika ajali hiyo, wawili ni wafanyakazi wa kampuni ya Tumbaku ya Alliance Alliance One Kingolwira ambao ni Jackson Chacha na Saleh Mtengule. Dk Lyamuya aliwataja waliofikishwa majeruhi hospitalini hapo ni pamoja na Mustafa Musa (42), Kuluthumu Abduli (22), Diatson Cosmas (46), Sabra Mohamed(35), Mwasiti Dickson (18), Zuhura Waziri (51), Sophia Yusuph (35), Rahim Radhali (24), Mija Msemakweli (18), Jenifa Kilongola (37) na Devota Mwembe (37).Wengine ni Faraja Mapunda (41), Rehema Paulo (20), Mussa Gerald (30), Ombeni Jongo (39), Said Tumbo (35), Chiku Kandela (55), Kiludi Juma (50),Tuloinawa Emanuel (32),Isaya Atilio (25).Wengine ni pamoja na Salma Rahim (39), Dotto Ikwaba(24), Edward Luswaga (49), James Gerard(25), Mary Kapuni (2) na Salvatory Riwa (41) aliyetibiwa na kuruhusiwa kuondoka.